༄༅། །དངུལ་རྭ་ལྷ་སྡེ་ལ་གནང་བའི་བཀའ་སློབ་
བཞུགས་སོ། །
ཁོང་གི་ཉིན་ཐོ་ལས། ༡༩༨ ༡ལོའི་སྤྱི་ཟླ་༨པའི་ཚེས་༥ལ། དངུལ་རྭར་སོང་། རྟ་བསུ་དང་ཇ་ཐབ་བྱས། ཇ་
ཐབ་ཐོག་ནས་ལུང་ཁ་བརྡ། ༼ དངུལ་རྭའི་བཀྲ་ཤིས་ཐང་གི་ཇ་ཐབ་སྟེང་ནས་གནང་བའི་གསུང་བཤད༽མཇལ་
ཁ་བྱིན། ཀུང་ཧྲེ་ནས་གསོལ་སྟོན་ཟབ་རྒྱས་དྲངས། དེ་ནས་དགོན་པར་སོང་། ལུང་དང་ཁ་བརྡ་མཇལ་བ་ཚོ་ལ་
མཇལ་ཁ་བྱིན། ༈ ཆོས་སྒོ་ཕྱེས་ཏེ་དགོན་པར་སྤྱི་འཇོག་ལ་༼ སྒོར་སུམ་སྟོང་གཉིས་བརྒྱ་ལྷག་བྱིན། ནུབ་རྫོང་
གི་མགོ་གཙོ་རྣམས་དང་ལྷན་མཚན་དུས་ཚོད་གཉིས་བར་དུ་བསྡད། ཅེས་གསུངས་སོ། །
| {
ང་མི་ལོ་ཉེར་གཅིག་གི་རིང་ཁྲི་མུན་དུ་བསྡད་ཅིང་ཐ་མ་དཀར་གི་དཀར་རྟགས་
ཐོབ་པ་རེད། ང་རང་ཡིན་ན་ཡང་ཁྱེད་དངུལ་རྭ་ལྷ་སྡེའི་སེམས་ན་ཡོད་པ་རེད། ཇག་
རྐུས་ཁྲམ་གསུམ། འཁོན་འཛིང་མོ་མ་བྱེད། ༼ཆད\མཐའ་རྔ་མ་རང་སེམས་ན་གནོང་
མེད་ན། བར་དོ་ན་འཇིགས་སྐྲག་གི་དཔེ་བཞིན་བདེན་གྱི་བདེན་རྟགས་ཐོབ་པ་རེད།
ངས་རྒྱལ་ཁབ་ལ་ཡང་རང་གི་སེམས་ན་ཡོད་པའི་སྐད་ཆ་ཡར་ཞུ་ཕུལ་བ་ཡིན། ཁྱེད་ཚོ་
ཡིན་ན་ཡང་སེམས་མ་གཉོམ། རྒྱལ་ཁབ་ཀྱིས་ལྟ་རྟོག་བྱེད་རྒྱུ་རེད།
གཙང་ལྷ་སྡེ་མ་དང་ཁྱེད་ཚོའི་བར་གྱི་དོན་ལ་ཡང་སྔོན་ཆད་དཔྱི་ཁོག་ནས་ཀུན་
མཁྱེན་བསྟན་པའི་རྒྱལ་མཚན་ཚང་གིས་ཐུགས་རྗེ་ཆེན་པོའི་གྱོད་དབང་གནང་ནས། ཉི་
མ་བླ་བྲང་དང་དངུལ་རྭ་ལྷ་སྡེ། གཙང་ལྷ་སྡེ་མའི་གྱོད་བཤད་ཉིན་ ༡༩༤༠ཀུན་ལྔ་བ་དབུས་
ནས་ཕེབས་སྐབས ༽ ང་ཡང་དེར་ཡོད་པས། དོན་དེའི་མགོ་རྔ་མ་ང་ལ་ཡང་གསལ་ཆ་དང་
ཐམས་ཅད་ངའི་སེམས་ན་ཡོད། དོན་དེ་གྱོད་ཁ་མཆུ་ཞིག་ཏུ་མ་གྱུར་ན་ཞེས་ངས་གོང་དུ་
315

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
རང་གི་སེམས་ལ་ཤར་ཚུལ་བཤད་པ་ཡིན། དེ་ཡང་གྱོད་ཁ་མཆུ་ཞིག་ཏུ་མ་གྱུར་ན། ཁྱེད་
འཇམ་དབྱངས་བཞད་པའི་དྭངས་ས། དངུལ་རྭ་ལྷ་སྡེའི་ཕ་ས་མི་ངོར་སྦྱོར་དགོས་ཟེར་
བ་མིན། གཙོ་བོ་ལས་རྒྱུ་འབྲས། སྒྲ་དྲང་ཚིག་གི་སྒོ་ནས་གྱོད་ཁ་མཆུ་ཞིག་ཏུ་མ་སོང་ན་
བསམ་པ་ཡིན། ཁྱེད་དངུལ་རྭ་ལྷ་སྡེས་ངའི་ཁ་མ་བླང་ཚིག་མ་བརྩིས་པ་མེད། ལྷག་པར་
དུ་ཆུང་ཆུང་ཚོས་ད་བར་དུ་གྱོད་ཁ་མཆུ་མ་ཕུད་པ་ནི་ངའི་ཁ་བླང་ཚིག་བརྩིས་པ་ཡིན་
ས་ང་དགའ་བ་ཡིན། ཕྱིར་སོང་ནས་ཀུན་མཁྱེན་འཇམ་དབྱངས་བཞད་པ་དང་ཨ་ཕ་
ཨ་བློ་ཚང་བཅས་ལ་ཡར་ཞུ་བྱེད། ད་ཐེངས་སྤྱིར་ན་གྱོད་ཁ་མཆུ་འདི་བཤད་ཨེ་ཐུབ་
བསམ་པ་ཡོད་དེ། དུས་ཚོད་ཀྱི་དབང་གིས་ད་ཐེངས་ཁོམ་པ་མེད་སོང་། ད་ལོའི་སྟོན་ཁ་
ཕྱིར་ཡོང་ཨེ་ཐུབ་བསམ་ཡོད། ང་ཡོང་མ་ཐུབ་རུང་མཚོ་སྔོན་དང་ཀན་སུའུ་ཞིང་ཆེན་
གཉིས་བར་གྱི་གྱོད་ཐམས་ཅད་བཤད་རྒྱུ། ང་ཡང་དེར་ཞུགས་དགོས་ཟེར། ཨ་ཕ་ཨ་བློ་
ཚང་ཡང་དོན་དེར་ཞུགས་དགོས་པས། དོན་དག་བཤད་རྒྱུར་སོང་ན་ཨེ་འགྲིག་འགྲིག་
བྱེད། ཆུང་ཆུང་གསར་བུ་ཚོར་ཁག་མི་འདུག སྣང་བ་མཐོ་དུས་རེད། དཔའ་རྩལ་རྒྱས་
དུས་རེད། ཡིན་ན་ཡང་ཁྱེད་ལོ་ལོན་སེམས་ཤེས་ཚོས་གཤོག་ཐོག་རྡོས་གནོན། གཤོག་
འོག་ཏུ་རླུང་མ་བརྒྱག གསར་བུ་ཚོ་ཐུར་མགོར་མ་སློངས།
དགོན་པ་གྲྭ་ཚང་ཡིན་ན་ང་རང་ལ་མཇལ་བ་ཚོས་མཇལ་དར་ཞིག་བྱིན་ཚད་ཀུན་
པོ་དགོན་པ་གྲྭ་ཚང་ཞིག་གསོ་བྱེད་སྤྱད་དུ་ཕུལ་བ་ཡིན། ང་རང་གི་ངོས་ཐད་ནས་རྒྱུ་ནོམ་
པ་ཅི་ཡང་མེད་དེ། ང་བླ་རྒན་གཅིག་པུ་ལ་རྒྱུ་ནོམ་པ་དགོས་དོན་ཡང་མེད།
གཙོ་བོ་ཕུ་ནུའི་ནང་དུ་དམེ་མ་བྱེད། རང་གི་ནང་དུ་གྱོད་ཁ་མཆུ་མ་སློངས། ཁྱེད་
དངུལ་རྭ་ལྷ་སྡེ་རུ་འཐོར་སྡེ་འཐོར་ཡོང་ཡོད་ཟེར་ན། ཁྱེད་ཚོ་རང་ཉིད་ལན་པ་རེད།
ནང་ཕན་ཚུན་དུ་གསོད་རེས་འཐབ་རེས་བྱས། ཐ་མ་རང་གི་ས་ཆ་ནས་ལོ་འགའ་ལ་འདུག་
མ་ཐུབ་པར་ཕར་འགྲོ་ཚུར་ཡོང་བྱས་མཐར་ཕྱིར་ལྷན་གཅིག་ཏུ་འདུས་མ་ཐུབ་པ་རྒྱུ་
316

བཀའ་སློབ་ཟིན་བྲིས་ཕྱོགས་བསྒྲིགས།
མཚན་དེ་འདྲ་རེད། དངུལ་རྭ་ལྷ་སྡེ་ལ་མི་མེད་སོང་བ་རེད་ཟེར་ན། ངས་བལྟས་ན་དངུལ་
རྭ་ལྷ་སྡེ་ལ་མི་མེད་སོང་བ་མ་རེད། དེ་རིང་ནངས་ཁ་བྱིས་པ་གསར་སྐྱེས་འདི་འདྲའི་
མང་བོ་འདུག འགོ་ན་དཔོན་ཡོད། དཔོན་ང་དུང་སྔོན་ཆད་ཀྱི་མང་རེད། སྔོན་ཆད་གུར་
གང་བོ་ཟེར་ན། གུར་ཞིག་གི་གང་མ་གཏོགས་མེད་ལ། དཔོན་པོ་བླ་རྒན་དཔུང་ཡས་མ་
གཅིག་ལས་མེད། དེང་སང་ཐོན་སྐྱེད་རུ་ཁག་གི་འགོ་བ། དེའི་ཡན་ན་རུ་ཆེན། དེའི་ཡན་
ན་ཀུང་ཧྲེའི་འགོ་བ་རབས་དང་རིམ་པ་ཡོད། དཔོན་མང་མེད་ན་ཉུང་མེད།
ཁྱེད་ཚོས་དེ་རིང་གྲ་བསྒྲིག་བྱས་པ་ཤིན་ཏུ་ཟབ་རྒྱས་རེད། ལོ་ལོན་ཚོའི་སྔོན་གྱི་
བསམ་ཚུལ་རེད་མ་གཏོགས། ང་རང་གི་བསམ་ཚུལ་ལ་ཁྱེད་ཚོར་ཆིབས་བསུ་ཇ་ཐབ་
བྱེད་དུ་འཇུག་བསམ་མེད། ང་རང་ཉིད་རང་ཁྱིམ་དུ་ཡོང་བ་རེད། འུ་ཅག་ཁ་བརྟ་ངོས་
ཤེས། བཟང་རོགས་རྒྱན་གསུམ། མཆོད་ཡོན་སྦྱིན་བདག་གི་ནང་རེད། ཁྱེད་ཚོས་ང་ལ་
འདི་འདྲའི་སྣེ་ལེན་ཟབ་རྒྱས་བྱེད་མི་དགོས། ཡིན་ན་ཡང་མི་ལོ་ཉི་ཤུ་ལྷག་གི་རིང་དུ་ཁ་
ངོ་མ་ཐུག · ཉེ་སྔོན་ཨ་མཆོག་ཚོ་བ་བརྒྱད་ཀྱི་སྤྱི་གཞུང་ནས་ཆིབས་བསུ་ཇ་ཐབ་བྱེད་དགོས་
ཟེར་བ་ངས་བྱེད་དུ་མ་བཅུག འབོ་རྭ་ལ་ཡང་ཆིབས་བསུ་བྱེད་དུ་མ་བཅུག རྟ་ཐོག་ནས་
ལྷུང་བ་སོགས་ཉེས་སྐྱོན་རེ་བྱུང་སོང་ན། ཁ་ཁ་འཕྲོ་དང་འུ་ཚོ་མི་བདག་ཚང་མ་ལ་མི་
བཟང་བསམ་པ་ཡིན་ཏེ། རྗེས་སུ་ཨ་མཆོག་སོགས་ནས་བཤད་པ་ལྟར་ན། ཆུང་ཆུང་ཚོ་སྤྲོ་
ལངས། ལ་ལ་ངུ་མི་ཡང་འདུག་ཟེར། ཆིབས་བསུ་ཞིག་བྱེད་མ་མྱོང་བར་ལོ་འདི་འདྲའི་
མང་བོ་འགོར་སོང་། ཆིབས་བསུ་ཟེར་བ་མིག་གིས་མ་མཐོང་། ད་ཐེངས་ཆིབས་བསུ་ཞིག་
བྱེད་དུ་མ་བཅུག་པས། ལ་ལ་ཚོས་རྟ་ངོམས་བསམ་ཡོད། ལ་ལ་ཚོས་བོའུ་འཕེན་བསམ་
ཡོད་ཟེར། དེ་ལ་ཡང་ཁག་མི་འདུག དུས་ཡུན་འདི་འདྲའི་རིང་དུ་ཁ་ངོ་མ་ཐུག་པས།
ལོན་ཚོ་སེམས་དགའ། ཆུང་ཆུང་ཚོ་འུར་ལངས་ནས་ཆེབས་བསུ་རྟ་རྒྱུགས་བྱས་པ་བརྩེ་
ད་
རྩི་སྒོ་དང་དད་པ་དག་སྣང་གི་རྟགས་མཚོན་བྱེད་ཡིན་པས། ད་ཐེངས་ཁྱེད་ཚོའི་བསམ་
317

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ནོ་གྱིས་ཞེས་ཆིབས་བསུ་བྱེད་དུ་བཅུག་པ་ཡིན། ཡིན་ན་ཡང་ངས་སྔོན་དུ་བརྡ་མ་བཏང་།
སྤྱིར་ན་ད་ཐེངས་འདིར་ཡོང་རྒྱུའི་འཆར་གཞི་མེད་དེ། མཛོད་དགེ་ཉིན་མ་དང་བེ་སུ་
གཉིས་ཀྱི་གྱོད་དོན་དུ་བེ་སུ་ལ་མ་སོང་ཐབས་མེད་པར། ལམ་ཐག་ཉེ་སྐོར་དུ་འདིར་འབུད་
དགོས་སོང་བས་ཁྱེད་ཚོར་བརྡ་མ་བརྒྱབ། རྫོང་ཐོག་ཏུ་འདུག་པའི་བསམ་པ་ཡང་
ཡིན་ན་ཡང་ཁ་སང་ཉིན་གཅིག་ལ་བསྡད་ན་ཆོག་ཅེས་ཟེར་བ་ན། ངས་གོང་དུ་བཤད་པ་
ང་མེད།
ལྟར་འུ་ཚོ་ཕན་ཚུན་མཆོད་ཡོན་སྦྱིན་བདག དད་པ་དག་སྣང་གིས་ང་ཡང་ཁྱེད་སྐྱེས་པ་
གནའ་
དེ་རིང་
ཕོ་མོ་ཐམས་ཅད་ལ་ཁ་ངོ་ཞིག་ཐུག་ན་བསམ་ནས་དེ་རིང་འདིར་ཡོང་བ་ཡིན།
བཟང་དེང་ངན་ཟེར་བ་རྒྱ་བོད་གང་ཡིན་ན་ལོ་ལོན་ཚོས་བཤད་པ་དཔེ་རེད།
ཆིབས་བསུ་བྱས་པ་ལ་བལྟས་ན་རླངས་འཁོར་དང་རྟ་ཞོན། རས་གུར་པ་ཏྲ་ཅན་ནང་མ་
དམར་པོ་ཅན། སྔོན་ཆད་འུ་ཚོ་ལ་འདི་འདྲ་གང་ན་ཡོད། ངའི་སེམས་ན་ཡོད་པ་རེད།
སྤྱི་ཚོགས་འགྱུར་སོང་བས། དེ་རིང་ནངས་ཁ་མགོ་ཐོག་ན་དཔོན་ཞིག་ཡོད་པ་གོང་
རིམ་གྱི་ལས་བྱེད་རྩ་འཛུགས་རེད། དེ་ཚོའི་ཁ་ལེན་ཚིག་བརྩི་གྱིས། ཀུན་མཁྱེན་འཇམ་
དབྱངས་བཞད་པ་ཡང་བཞུགས་འདུག ཁོང་རང་ཡང་
ཁོང་གི་སྐུ་མ་གསུང་ཚབ་ལས་བྱེད་པ་ཡང་སྔོན་ཆད་ཀྱི་ཁ་བ་མགོ་བ་དང་ཁྱད་པར་མེད།
ཁོང་རང་ཡང་གོང་རིམ་གྱི་ལས་བྱེད་པ་རེད།
འཇིག་རྟེན་ལ་མགོ་རྔ་མེད་ན་བདེ་སྐྱིད་མེད། ཁྱེད་རྒང་པོ་རྒོད་པོ་ཚོའི་ནང་དུ་གཏམ་སྐད་
ཆ་བཤད་མཁན་མང་བོ་འདུག ཆུང་ཆུང་ཚོའི་ནང་ན་ཡང་ནང་གི་གཉེན་སྐྱོང་ཐུབ་མི།
ཕྱིའི་དགྲ་འདུལ་མི་མང་བོ་ཡོད་རྒྱུ་རེད། ཁྱེད་དངུལ་རྭ་ལྷ་སྡེ་རེད། ང་དེ་རིང་ཡོང་ན་
སེམས་དགའ་བཞིན་ཡོད། ཁྱེད་ཚོར་སྦྲ་རྒན་ལ་ཁུག་ལྷུང་། ཆོན་ཐག་ལ་རྒྱུ་ལུག་ཆེན་པོ་མི་
འདུག སྤྱིར་ན་སྔོན་ཆད་ཀྱི་འགྲོ་སྟངས་འདུག་སྟངས། ས་གང་དུ་སོང་ན་ཡང་སྤྱི་ཚོགས་
འགྱུར་སོང་བས་ཡོད་མི་སྲིད། ས་ཤོར་ཆུ་ཤོར་ལ་བལྟས་ན། རྨ་སྡེ་ཆུ་ཁ་མ་ལ་བལྟོས་དང་
ཁོང་ཚོ་སྙིང་བརྗེ་བ་ཞིག་རེད། དེར་བལྟས་ན་ཁྱེད་ཚོ་དངུལ་རྭ་ལྷ་སྡེ་ལ་ས་ཡོད། སྔོན་ཆད་
318

བཀའ་སློབ་ཟིན་བྲིས་ཕྱོགས་བསྒྲིགས།
f
ཀྱི་ས་ལྟ་བུ་མེད་པ་བདེན་པ་རེད། རྗེས་སུ་དབྱང་ཁྲང་ ལུག་རྭ vགཏོར་ནས་དཔྱི་ཁོག་གི་ས་
ཕྱིར་ལོན་ཚེ། ཁྱེད་དངུལ་རྭ་ལྷ་སྡེ་ཇེ་ཕྱུག་ཇེ་དར་ལ་འགྲོ་རྒྱུ་སླ་མོ་རེད། ཆ་རྐྱེན་ཕྱོགས་གང་
ཐད་ནས་སྔོན་ཆད་ཀྱི་བཟང་རེད། ངས་བལྟས་ན་ལོ་མང་བོ་མི་འགོར་བར་ཁྱེད་ཚོ་ཇེ་ཕྱུག་
ཇེ་དར་ལ་འགྲོ་རྒྱུ་རེད། གཙོ་བོ་ཁ་ལེན་ཚིག་བརྩི་གྱིས། རང་གི་ནང་དུ་འཁོན་རེས་གསོད་
རེས་ནང་དམེ་མ་བྱེད། ནང་འཛིང་ནང་དམེ་བྱས་ན་རང་གི་ནང་བདེ་རུ་མི་འཇུག་པ་རང་
ཉིད་ལན་པ་རེད། དེས་ན་ངེད་ཚོ་ཡིན་ན་ཁྱེད་དངུལ་རྭ་ལྷ་སྡེ་ལ་བརྩེ་འདང་རི་མོ་ཡོད་
ཅིང་། ཀུན་མཁྱེན་འཇམ་དབྱངས་བཞད་པ། གྲྭ་སྟོང་ཕྲག་གསུམ་གྱི་སྟབས་ཀྱིས་དེ་རིང་
ངས་ཁྱེད་ཚོ་ལ་ཁ་བརྡ་མང་བོ་བྱས་ཤིང་། ཁྱེད་ཚོ་ལ་ཡང་བཤད་དུ་བཅུག་པའི་རྒྱུ་མཚན་
དེ་ཡིན།
ས་དོན་ཆུ་དོན་གལ་སྲིད་ཞིང་ཆེན་གཉིས་ཀྱིས་བཤད་མ་ཐུབ་ན། ཁྱེད་དངུལ་རྭ་ལྷ་
སྡེའི་དོན་དུ་ངའི་གསེང་ན་ཡོད་ཚོད་ཀྱིས་རེམ་རྒྱུ་ཡིན། ངས་ཁ་སང་ཀུང་ཧྲེའི་འགོ་འདྲེན་
སོགས་ཚང་མ་ལ་བཤད་ཡོད། ཁྱེད་དངུལ་རྭ་ལྷ་སྡེ་ལ་མཚོན་ན། ཀུན་མཁྱེན་འཇམ་དབྱངས་
བཞད་པ། གྲྭ་སྟོང་ཕྲག་གསུམ་ལ་ཡོད་པ་ཁྱེད་དངུལ་རྭ་ལྷ་སྡེ་རེད། ང་ལ་ནུས་པ་ཞིག་ཡོད་
ཚོད་ཀྱིས་ཁྱེད་ཚོའི་དོན་མི་བྱེད་པར་སུའི་དོན་བྱེད། དེས་ན་ཁྱེད་ཚོ་ལ་བྱ་བ་ཅི་ཡོད་ན་ང་
ལ་ཤོད། ནང་གི་གྱོད་ཁ་མཆུའི་བྱ་བ་ཡིན་ན། ངས་ཨ་ཕ་ཨ་བློ་ཚང་ལ་བཤད་ཡོད། ཀུན་
མཁྱེན་རིན་པོ་ཆེ་ལ་ཡང་ཞུས་ཡོད། ཁོང་རྣམ་པ་གཉིས་ཡིན་ན་ཡང་གཅིག་ན་བྱ་བ་མང་བོ་
ཡོད་པ་དང་། གཉིས་ན་ཉེ་སྔོན་སྤྱི་ཚོགས་ཀྱི་འགྱུར་ལྡོག ཏང་གི་སྲིད་ཇུས་ལ་ནོར་འཁྲུལ་
ཅུང་རེ་བྱུང་བས། ཁོང་ཚོའི་སེམས་ན་མི་བདེ་བ་ཅུང་རེ་ཡོད་ཚོད་རེད། གནས་སྐབས་སུ་
ཡར་ཡོང་མི་འདོད་པར་འདུག ངས་རིན་པོ་ཆེ་ལ། ཁྱེད་སྐུ་ན་ཆུང་ཆུང་རེད། འུ་ཅག་ལ་རེ་
བ་ཡོད་པ་ཁྱེད་རེད། རྗེས་སུ་སེམས་ཅན་གྱི་འགྲོ་དོན། སངས་རྒྱས་ཀྱི་བསྟན་པ་ལ་བྱ་བ་
ཞིག་བྱེད་ཐུབ་ན་ཁྱེད་སྐུ་ན་ཆུང་ཆུང་རེད། ཏང་གི་སྲིད་ཇུས་དང་འགལ་བ་མ་བྱེད་པར་བྱ་
319

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
བ་ཡག་པ་བྱོས། ང་ལོ་ལོན་ཡིན་པས་ཤི་རུང་ཤི་ཚད་ལ་མི་ཐུག་རྒྱུ་ཅི་ཡོད། ཁ་ནས་ངན་པ་
རེ་བཤད་རྒྱུ་ཡོད་ན། ང་རང་གི་རང་དོན་ནི་མིན། རྒྱལ་ཁབ་ཀྱི་དོན་དག་དང་མི་དམངས་
ཀྱི་དོན་ལ་སྔོན་ཆད་ཀྱང་ངའི་མགོར་བྱ་བ་མང་བོ་བྱུང་སོང་། ཕྱིན་ཆད་ཀྱང་མགོར་ལེགས་
ཉེས་ཅི་ཡོང་ན་སྡུག་རྒྱུ་འགྱོད་རྒྱུ་མེད་ཅེས་རྒྱུ་མཚན་བཤད་པ་ཡིན། དེས་ན་ཁྱེད་དངུལ་རྭ་
ལྷ་སྡེའི་དོན་ལ་ང་རང་གི་གསེང་ན་ཡོད་ཚོད་ཀྱིས་རྒྱལ་ཁབ་ལ་ཡར་ཞུ་འབུལ་དགོས་ན།
སྐད་ཆ་ཅི་བཤད་དགོས་ན་ངས་བཤད་ཆོག
ཕ་མ་ཚོའི་ཁ་ལོངས་ཚིག་བརྩིས། འཆི་ཁའི་འགྲམ་སྐྱོར་གྱིས། འཇིག་རྟེན་ཉམས་སུ་
དགའ་ཡང་རྨི་ལམ་ཙམ་གསུངས་པས། འཇིག་རྟེན་ཁམས་འདི་ནས་འདུག་པ་ཡུན་རིང་བོ་
མ་རེད། དེས་ན་ཁྱེད་ཚོ་སྐྱེས་ཕོ་མོ་སུ་ཡིན་ན་འཁོན་འཛིང་རེས་མ་བྱེད། ནག་པོ་སྡིག་པའི་
ཕྱོགས་ཀྱི་བྱ་བ་མ་བྱེད། ཇག་རྐུས་ཁྲམ་གསུམ། འཁོན་འཛིང་རེས། མི་བསད་རྟ་འགྱེལ།
ཚོང་ཁེ་བུན་ལོག མནའ་ཟ་དོམ་ལེན་སོགས་ཐམས་ཅད་མི་དགེ་བ་རེད། ངོ་མ་ཁྱེད་ཚོར་
ཆོས་ལ་དད་པ་ཡོད། ཚེ་ཕྱི་མའི་ལམ་ཞིག་རང་གིས་འཚོལ་ན། དེ་འདྲའི་བྱ་བ་ངན་པ་མ་
བྱེད། ཐམས་ཅད་འཇིག་རྟེན་ཁམས་འདིར་ཡོད་དུས་ཁ་འཆམས་གྲོས་འགྲིག ཕན་ཚུན་
བྱམས་བརྩེས་སྐྱོངས་དང་ཤི་བའི་རྗེས་སུ་ཡང་འགྱོད་པ་མེད། འདུས་པའི་མཐའ་མ་འབྲལ་
བ། སྐྱེས་པའི་མཐའ་མ་འཆི་བ་ཡིན་པས། མི་སུ་ཡིན་རུང་འཆི་དགོས་ལ། འཆི་བའི་ཚེ་རང་
རང་གི་སེམས་ལ་སྡུག་བསྔལ་ཡོད་པ་རེད། ཐམས་ཅད་ཀྱི་སེམས་ལ་དེ་བཟུང་ནས་དཀོན་
མཆོག་ལ་གསོལ་བ་ཐོབས། ང་རང་ཡིན་ན་ཁྱེད་དངུལ་རྭ་ལྷ་སྡེའི་དཔོན་བདེ་སྐྱིད་ཀྱི་མགོ་
འཕང་གནམ་ལ་ཐུག གཡོག་བདེ་སྐྱིད་ཀྱི་ཕུ་རོང་སར་དྲུད། སྐྱེས་བའི་མི་ཐོག་ཡིན་ན།
བསགས་པའི་རྒྱུ་ཐོག་ཡིན་ན། ཁ་རྗེ་རླུང་རྟ་སྟོབས་འབྱོར་མངའ་ཐང་ཆ་ཐམས་ཅད་དུ་གོང་
ནས་གོང་དུ་འཕེལ་བའི་སྨོན་ལམ་འདེབས། དཀོན་མཆོག་ལ་སྐྱབས་འཇུག་ཞུ། ད་ཐེངས་
ཁོམ་པ་མེད་རུང་ཁྱེད་དངུལ་རྭ་ལྷ་སྡེ་བསམ་ནས་དེ་རིང་ཉིན་གཅིག་ལ་ཁོམ་པོ་ཡོད་པ་
320

བཀའ་སློབ་ཟིན་བྲིས་ཕྱོགས་བསྒྲིགས།
བྱས་ནས་ཁྱེད་ཧ་ནི་བོ་ལ་ཁ་ངོ་ཞིག་ཐུག་གི་ཡོང་བ་ཡིན། རྗེས་སུ་ཡང་ཁོམ་པོ་ཡོད་ན་དངུལ་
རྭ་ལྷ་སྡེ་ལ་ཡོང་རྒྱུ་ཡིན། སྔོན་ཆད་ཀྱང་སྐྱབས་མགོན་སྐུ་ཕྲེང་ལྔ་བ་ཚང་གིས་ཁྱོད་ཁོང་གི་
ཚབ་བྱས་ནས་གསལ་རིའི་རྩེར་སོང་གསུང་ཞིང་། སྐབས་དེར་ཟངས་མའི་གའུ་ཞིག་གི་
ནང་དུ་གཏེར་བཞག་ནས་གནང་རུང་། རྗེས་སུ་དེ་ཡང་གཞན་གྱིས་ཁྱེར་སོང་བས་ཕྱིར་
ངའི་ལག་ཏུ་མ་འབྱོར། གང་ལྟར་རྗེས་སུ་དངུལ་རྭ་ལྷ་སྡེ་ལ་ཡོང་རྒྱུའི་བསམ་པ་ཡོད། ད་
ཐེངས་ཁོམ་པ་མེད་པས། རྗེས་སུ་ཡོང་དུས་དངུལ་རྭ་ལྷ་སྡེ་ཡར་རྒྱས་ཡར་དར་དུ་སོང་ཡོད་
པའི་སྨོན་ལམ་དང་རེ་བ་ཞུ། དེ་དུས་ཁྱེད་ཚོའི་འཚོ་བ་ཇེ་བཟང་ཇེ་དར་དུ་ཇི་འདྲ་སོང་
འདུག ང་རང་གི་སེམས་སྐྱིད་བྱེད་ལ་ཁྱེད་ཚོའི་ཁྱིམ་ཚང་སོ་སོར་སོང་ནས་བལྟ་དགོས་
བསམ་ཡོད། དེ་ལས་གཞན་དེ་རིང་མང་བོ་བཤད་རྒྱུ་མེད། འུ་ཅག་དེ་རིང་ཁ་ངོ་འཛོམས་
པ་ལ་དགའ་བ་ཡིན། རྗེས་སུ་ཡང་ཁྱེད་དངུལ་རྭ་ལྷ་སྡེ་ལ་མི་དར་རྒྱུ་དར་ཡོང་བར་དཀོན་
མཆོག་ལ་སྐྱབས་འཇུག་དང་སྨོན་ལམ་ཞུ། ཐམས་ཅད་མ་ཐུག་བར་དུ་བདེ་མོ་གྱིས། །
འདིའི་སྒྲ་ཐག་དངུལ་རྭའི་འཇམ་དབྱངས་ནས་གཡར་ཡོང་བའོ། །
321

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
¿